কলরব শিল্পীগোষ্ঠী

**কলরব শিল্পীগোষ্ঠী** বাংলাদেশের একটি ইসলামি সাংস্কৃতিক সংগঠন। ২০০৪ সালে প্রখ্যাত ইসলামী সঙ্গীতশিল্পী আইনুদ্দীন আল আজাদ কর্তৃক প্রতিষ্ঠিত হয়। পরে ২০২৫ সালের ১৭ আগস্ট কলরেব ‘হলি টিউন’ নামক ইউটিউব চ্যানেল এক কোটি সাবস্ক্রাইবার অর্জন করে। ২০২২ সালে ইসলামি সঙ্গীত প্রচার ও প্রসারে অবদানের জন্য তাদের অফিশিয়াল চ্যানেল হলি টিউনকে *বাংলাদেশ দ্বীনি সেবা ফাউন্ডেশন* কর্তৃক একটি বিশেষ সম্মাননা ও পুরস্কার প্রদান করা হয়। সংগঠনটি ২০২৫ এ বাংলাদেশ সরকারের আনুষ্ঠানিক নিবন্ধন গ্রহন করে।

## ইতিহাস
২০০৪ সালের ২৭ মে আইনুদ্দীন আল আজাদের হাত ধরে কলরব শিল্পীগোষ্ঠীর যাত্রা শুরু হয়। ২০১০ সালে প্রতিষ্ঠাতার আকস্মিক মৃত্যুর পর সংগঠনটি একটি সংকটকালীন সময়ের মুখোমুখি হয়। পরবর্তীতে মুফতি সাঈদ আহমাদ, মুহাম্মদ বদরুজ্জামান ও আবু রায়হানের নেতৃত্বে এবং তরুণ শিল্পীদের সম্মিলিত প্রচেষ্টায় সংগঠনটি নতুন করে ঘুরে দাঁড়ায় এবং আরও শক্তিশালী হয়। **হলি টিউন** নামক ডিজিটাল প্ল্যাটফর্ম প্রতিষ্ঠার মাধ্যমে এর কার্যক্রম আরও বিস্তৃত ও প্রাতিষ্ঠানিক রূপ লাভ করে। ২০২৪ সালে সংগঠনটির পরিচালক আবু সাঈদকে অপহরণের অভিযোগ পাওয়া যায়, তবে তিনি কিছু পরে ফিরে আসেন।

২০২৫ সালের এপ্রিলে কলরব শিল্পীগোষ্ঠী বাংলাদেশ সরকারের সমাজকল্যাণ মন্ত্রণালয়ের অধীনে সমাজসেবা অধিদপ্তর থেকে **"শিশু কিশোর সাংস্কৃতিক সংগঠন কলরব"** নামে আনুষ্ঠানিক নিবন্ধন লাভ করে। এর নিবন্ধন নম্বর হলো **ঢ-০১০০৯০**। ২০২১ সালের ১৭ জুন কলরবের অফিশিয়াল ইউটিউব চ্যানেল ‘হলি টিউন’ ৪০ লক্ষ সাবস্ক্রাইবার অর্জন করে। এবং ২০২৫ সালের ১৭ আগস্ট কলরেব ‘হলি টিউন’ নামক ইউটিউব চ্যানেল এক কোটি সাবস্ক্রাইবার অর্জন করে।

### হলি টিউন চুক্তি
হলি টিউন বাংলাদেশের জনপ্রিয় একটি রেকর্ড লেবেল। এটি মূলত শিল্পী মুহাম্মদ বদরুজ্জামান ২০১৬ সালে প্রতিষ্ঠা করেন। প্রতিষ্ঠার পর থেকে এখন পর্যন্ত দেশের জনপ্রিয় সাংস্কৃতিক সংগঠন কলরবের সাথে চুক্তিবদ্ধ রয়েছে। যার ফলে কলরবের সকল গান প্রযোজনা ও পরিবেশনা করে থাকে শুধুমাত্র হলি টিউন।

## কার্যক্রম ও প্রভাব

কলরব নিয়মিতভাবে নতুন সঙ্গীত প্রযোজনা, সংগীতসভা আয়োজন এবং বিভিন্ন মাধ্যমে ইসলামের বাণী প্রচার করে।**** তাদের কার্যক্রম বাংলাদেশের তরুণ সমাজের উপর প্রভাব ফেলেছে। কলরবের "**হলি টিউন**" নামক নিজস্ব রেকর্ড লেবেল ও প্রযোজনা সংস্থা রয়েছে।

কলরব বিভিন্ন সময়, বিভিন্ন শিক্ষা প্রতিষ্ঠান ও বিভিন্ন জেলায় সংগীত পরিবেশন করেছেন। ২০১৭ সালের ১০ মে, ঢাকায় কলরব  সাংস্কৃতিক সন্ধ্যা আয়োজনে অংশ নেয়। ২০২৪ সালে চট্টগ্রাম বিশ্ববিদ্যালয়ের গজল সন্ধ্যা আয়োজনে অংশ নেন, একই বছরে হরগঙ্গা কলেজে ইসলামী সংগীত পরিবেশন করে। ২০২৫ সালের ২৮ সেপ্টেম্বর ঢাকা কলেজ কেন্দ্রীয় শহীদ মিনারে ইসলামি সঙ্গীত সন্ধ্যা করে। বৈষম্যবিরোধী ছাত্র আন্দোলনে শহীদ ও আহতদের স্মরণে ২০২৫ সালের ২৪ জুলাই ঢাকা বিশ্ববিদ্যালয়ের টিএসসিতে প্রথমবারের মতো গজল সন্ধ্যা অনুষ্ঠানে গান পরিবেশন করে।

## সঙ্গীত শৈলী
কলরবের সঙ্গীত মূলত গজল এবং নাত ভিত্তিক। তাদের গানে ঐতিহ্যবাহী সুরের সাথে আধুনিক সঙ্গীতায়োজনের একটি সফল মিশ্রণ দেখা যায়, যা সব বয়সের শ্রোতার কাছে আবেদন তৈরি করে। কণ্ঠের মাধুর্য, স্পষ্ট উচ্চারণ এবং হৃদয়গ্রাহী সুর তাদের গানের প্রধান বৈশিষ্ট্য। তবে ইসলামে বাদ্যযন্ত্রের ব্যবহার নিয়ে শাস্ত্রীয় মতপার্থক্যের প্রেক্ষাপটে কলরবের আধুনিক সঙ্গীতায়োজন মাঝে মাঝে সমালোচনার জন্ম দিয়েছে।

## উল্লেখযোগ্য শিল্পী

* আইনুদ্দীন আল আজাদ (প্রতিষ্ঠাতা)
* মুহাম্মদ বদরুজ্জামান (প্রধান নির্বাহী পরিচালক)   

* সাঈদ আহমাদ (পরিচালক)
* আবু রায়হান (পরিচালক) 
* তাওহীদ জামিল
* ফজলে রাব্বি
* মাহফুজুল আলম (মৃত্যু ২০২১)

* আহনাফ খালিদ

## জনপ্রিয় গান
কলরবের অসংখ্য গান জনপ্রিয়তা পেয়েছে। এর মধ্যে কয়েকটি হলো:

* *আমি এতিম বলে*
* *এলো খুশির ঈদ*
* *ত্রিভুবনের প্রিয় মুহাম্মদ*
* *তুমি কেমন মুসলমান*
* *হারিয়ে যাবো একদিন*
* *কত জানাযার পড়েছি নামায*
* *আজব টাকা*
* *মইরা গেলে ফিইরা আসেনা*
* *আল্লাহু আল্লাহ্‌*
* *আমি দেখিনি তোমায়*
* *নবিজীর দুশমন*
* *মিছে জীবন*

## ডিস্কোগ্রাফি

## তথ্যসূত্র

বিষয়শ্রেণী:বাংলাদেশের সাংস্কৃতিক সংগঠন
বিষয়শ্রেণী:ইসলামি সঙ্গীত পরিবেশনকারী
বিষয়শ্রেণী:২০০৪-এ প্রতিষ্ঠিত সংগঠন